CELEX: 62016CA0070
Language: sk
Date: 2017-12-20 00:00:00
Title: Vec C-70/16 P: Rozsudok Súdneho dvora (štvrtá komora) z 20. decembra 2017 – Comunidad Autónoma de Galicia, Redes de Telecomunicación Galegas Retegal, SA (Retegal)/Európska komisia, SES Astra (Odvolanie — Štátna pomoc — Digitálna televízia — Pomoc na rozvoj digitálneho terestriálneho televízneho vysielania vo vzdialených a menej urbanizovaných oblastiach — Podpora v prospech prevádzkovateľov terestriálnych digitálnych televíznych platforiem — Rozhodnutie, ktorým sa opatrenia pomoci vyhlasujú za čiastočne nezlučiteľné so spoločným trhom — Pojem „štátna pomoc“ — Výhoda — Služby všeobecného hospodárskeho záujmu — Definícia — Miera voľnej úvahy členských štátov)

26.2.2018   
            
            
               SK
            
            
               Úradný vestník Európskej únie
            
            
               C 72/6
            
         Rozsudok Súdneho dvora (štvrtá komora) z 20. decembra 2017 – Comunidad Autónoma de Galicia, Redes de Telecomunicación Galegas Retegal, SA (Retegal)/Európska komisia, SES Astra
   (Vec C-70/16 P) (1)
   
   ((Odvolanie - Štátna pomoc - Digitálna televízia - Pomoc na rozvoj digitálneho terestriálneho televízneho vysielania vo vzdialených a menej urbanizovaných oblastiach - Podpora v prospech prevádzkovateľov terestriálnych digitálnych televíznych platforiem - Rozhodnutie, ktorým sa opatrenia pomoci vyhlasujú za čiastočne nezlučiteľné so spoločným trhom - Pojem „štátna pomoc“ - Výhoda - Služby všeobecného hospodárskeho záujmu - Definícia - Miera voľnej úvahy členských štátov))
   (2018/C 072/07)
   Jazyk konania: španielčina
   
      Účastníci konania
   
   
      Odvolateľky: Comunidad Autónoma de Galicia, Redes de Telecomunicación Galegas Retegal SA (Retegal) (v zastúpení: F. J. García Martínez a B. Pérez Conde, abogados)
   
      Ďalší účastníci konania: Európska komisia (v zastúpení: P. Němečková, É. Gippini Fournier a B. Stromsky, splnomocnení zástupcovia), SES Astra SA (v zastúpení: F. González Díaz, V. Romero Algarra, abogados a F. Salerno, avocat)
   
      Výrok rozsudku
   
   
               1.
            
            
               Rozsudok Všeobecného súdu Európskej únie z 26. novembra 2015, Comunidad Autónoma de Galicia a Retegal/Komisia (T-463/13 a T-464/13, neuverejnený, EU:T:2015:901), sa zrušuje.
            
         
               2.
            
            
               Rozhodnutie Komisie 2014/489/EÚ z 19. júna 2013 o štátnej pomoci SA.28599 [(C 23/10) (ex NN 36/2010, ex CP 163/2009)] poskytnutej Španielskym kráľovstvom na rozvoj digitálneho terestriálneho televízneho vysielania vo vzdialených a menej urbanizovaných oblastiach (okrem autonómneho spoločenstva Kastília-La Mancha) sa zrušuje.
            
         
               3.
            
            
               Európska komisia je povinná nahradiť trovy konania, ktoré vynaložila Comunidad Autónoma de Galicia (autonómne spoločenstvo Galícia, Španielsko) a Redes de Telecomunicación Galegas Retegal SA (Retegal) v súvislosti s týmto odvolaním, ako aj trovy konania, ktoré im vznikli v konaní na prvom stupni.
            
         
               4.
            
            
               SES Astra SA znáša svoje vlastné trovy konania.
            
         
      (1)  Ú. v. EÚ C 118, 4.4.2016.